
Gulielmo  Perry  Auctore. 


Inter  vastas  accessiones  quas  Medicinae  scien¬ 
tia  ultimo  seculo  accepit,  multi  morbi  quorum 

/ 

natura  imperfecte  intellecta  est,  vel  qui  aucto¬ 
rum  veterum  notitiam  omnino  evaserant,  recen- 
tioribus  investigati  sunt,  qui  ad  eos  tractandos, 
omni  cura,  quam  jure  sibi  vindicant,  applicuere. 

In  hoc  numero,  morbus  de  quo  in  hisce  pa¬ 
ginis  agere  in  animo  est,  certe  numerandus  sit. 

Inquisitio  tamen  longior  in  historiam  affec¬ 
tionis,  etiam  nostris  temporibus  non  optime  in¬ 
tellectae,  quamvis  non  saepissime  occurrit ;  at¬ 
tentione  quorum  medicinae  operam  dantium  non 
penitus  indigna  pensetetur,  praesertim  cum  in 
multis  rationibus  medendi  adhuc  propositis,  suc¬ 
cessus  ambiguitas  ex  magna  parte  confitenda  et 
dolenda  est. 

Hic  morbus,  qui  in  Spasmorum  ordine  a  Sau- 
vagesio  reponitur,  in  Doctoris  Culleni  Noso- 
logico  Systemate  non  locum  habet.  Auctor  su- 
pradictus  Trismus  dolorificus  appellavit,  et  his 
verbis  definit  t 

“  Maxima  difficultas  est  et  valde  dolorifica, 
os  aperiendi  aut  movendi,  cum  uberi  ptyalismo, 
pervigilio,  et  musculorum  vicinorum  continua 
et  convulsiva  agitatione.” 


Secundum 

Secundum  opinionem  aliorum  qui  de  hac  af¬ 
fectione  nuperius  scripserunt,  non  tamen  certe 
constat,  anne  haec  affectio  ad  classem  Spasmo¬ 
rum  pertinet ;  re  igitur  in  dubio  pendente,  Mor¬ 
bus  Faciei  Nervosus,  aptius  nomen  fortasse  puta¬ 
retur,  quia  plures  auctores,  ad  statum  nervorum 
morbidum,  affectionem  referre  solent,  vulgo 
dictam  Gallice,  Tic  douloureux . 


HISTORIA  MORBI. 

Hic  morbus  raro  eos  prima  aetate  adoritur; 
vita  provectiores,  et  ii  plerumque  temperamenti 
nervosi,  ad  eum  aptiores  sunt :  ex  casuum  nu¬ 
mero,  fceminas  potius  quam  mares  in  eum  inci¬ 
dere,  videretur. 

Sensus  rigiditatis,  et  doloris  quasi  pungentis 
lateris  faciei  affecti,  prima  plerumque  signa 
Sunt. 


Motio 

Motio  levissima  faciei  musculorum  ut  in  ac¬ 
tione  edendi  vel  dicendi  saepe  accidit,  dolore  cru¬ 
ciante,  a  margine  inferiore  orbitus  oculi,  usque 
ad  dentes  molares  ejusdem  lateris  extendente, 
perficitur,  qui  rami  secundi  quinti  paris  nervo¬ 
rum,  illum  surculum  dictum  infra-orbitalem, 
cursu  fere  consequitur. 

Quinetiam  caput  ex  transverso  frontis  dolet ; 
tempora,  aliquando  oculi  canthus  internusque, 
etiam  oculi  ipsius  globus,  non  raro  dolore  affi¬ 
ciuntur  ;  quum  id  fit,  quinti  paris  nervorum  ra¬ 
mulum  primum  vel  ophthalmicum  affectionem 
complecti  verisimile  est. 

Nervus  maxillaris  inferior  affectionis  sedes 
erit,  morbo  maxillam  inferiorem  afficiente  ;  hoc 
tamen  rarissime  accidit.  Portio  dura  septimi 
paris  plurimos  surculos  emittit,  qui  intra  sese, 
et  cum  ramis  quinti  paris  liberrime  communi¬ 
cant  ;  quando  igitur  auris,  processus  mastoideus 
angulusque  maxillae  inferioris  dolore  afficiuntur, 
hunc  ramum  cum  aliis  faciei  nervis,  male  se  ha¬ 
bere, 

bere,  certiores  sumus.  Haec  affectio  nervorum 
generalis  in  totam  faciem  fit,  quum  morbus  diu 
persteterit. 

Paroxysmus’  fere  pauca  momenta,  interdum 
ad  quartam  partem,  vel  etiam  sine  ulla  remis¬ 
sione,  rarissime  tamen  ad  dimidium  horae  pro¬ 
tractus  est,  ac  redintegrationes  doloris  saepius 
interdiu  quam  nocte  recurrere  observantur. 

Vultus  extremum  cruciatum  exprimens  mul¬ 
tum  contortus  est,  ut  in  quibusdam  aliis  morbis, 
in  ordine  Spasmorum  observatur :  tamen  a  cele¬ 
berrimo  viro  Doctore  Fothergill  affirma¬ 
tur*,  ut  hae  contortiones  non  spasmodicae  vel 
abnormes  sunt,  doloris  severitate  aegrum  exci¬ 
tante  ad  musculorum  validam  contractionem,  ut 
sensus  crucians  quoddammodo  sublevetur:  de¬ 
nique 


*  Vide  ejus  Observationes  de  Nervorum  Faciei  Affec* 
tione  dolorifica. — “  London  Medical  Observations  and  In* 
<f  quiries,”  Vol.  v\  p.  1 29- 

ni  que  hanc  legem  esse  naturae,  qua  musculis 
valde  contractis  ibi  dolor  imminuitur. 

Secundum  vim  et  durationem  paroxysmi  hu¬ 
jusmodi,  secretio  glandularum  parotidaearum  et 
submaxillarum  aucta  est :  ex  musculorum  actione 
violenta,  subita,  aeque  ac  pressura  quam  ex  his 
causis  subeunt  haec  organa,  id  exoriri  verisi¬ 
mile  videtur. 

Non  raro  morbus  intermittentis  regularis  fa¬ 
ciem  induit,  paroxysmis  aequalibus  temporibus 
revertentibus,  ut  in  febre  intermittente  observa¬ 
tur. 

In  iis,  qui  diu  hoc  morbo  marcescunt,  maxillae 
vel  faciei  musculis  levissme  agitatis,  dolor  illico 
supervenit,  manuum  tactus  minimus  ejus  recur¬ 
sum  saepe  efficiet,  dum  gravior  impune  sustinea¬ 
tur. 

Somnus  saepe  aegrum  refugit,  vel  siquando 
obrepserit  gratus,  subinde  paroxysmi  recursu 

interpellatur : 

interpellatur :  saepenumero  cum  peracutus  dolor 
sit,  oculi  hebetes  fiunt  atque  natantes,  neque  res 
iis  objectas  accurate  discernere  possunt. 

iEgri  continuo  fere  timore  anguntur  ne  le¬ 
vissimis  causis  dolor  ingravescat ;  omnis  labor, 
omnis  eos  aura  terret,  atque  inanis  ipse  timor 
morbum  intolerabiliorem  reddit. 

Porrecto  in  longum  morbo,  corpus  universum 
flaccescit,  nullo  alimento  assumpto  ob  dolorem 
acerrimum,  qui  ab  omni  conatu  ad  cibum  mas¬ 
ticandum,  excitatur. 

# 

Hi  paroxysmi  acuti  saepe  lachrymis  affusis 
terminantur  ;  temporibus  inaequalibus  tamen  ii- 
dem  recurrunt ;  tantis  totque  malis  confectus, 
aeger  miserrimam  vitam  protrahit. 

DIAGNOSIS. 


Morbi  quibus  cum,  hic  faciei  morbus  nervosus 
confundi  possit,  perpauci  inveniuntur ;  praecipui 
horum,  Rheumatismus,  Odontalgia,  et  Hemi¬ 
crania  sunt. 

A  Rheumatismo  tamen  acuto  multum  differt, 
quia  pyrexia,  quae  citius  vel  serius  semper  in¬ 
vadit,  pulsus  plenus,  validus,  et  durus,  qui  in 
hoc  fere  observatur, 'in  illo  omnino  deest*  Ar¬ 
ticuli  majores,  sicuti  humeri,  cubiti,  genua  et 
tali,  partes  quae  in  rheumatismo  fere  affectae 
sunt,  nunquam  hoc  dolore  nervoso  laborant* 

Paroxysmus  minimo  tactu  excitatur,  dolore 
acuto  non  diu  permanente,  facie  nunquam  tu¬ 
mente  vel  rubescente,  quae  in  morbo  prius  dicto 
plerumque  accidunt. 


» 

Ex  Rheumatismo  chronico  facile  etiam  dis¬ 
tinguendum  est ;  nam  in  hoc  dolores  obtusi,  saepe 
calore  lecti  plurimum  aucti,  tractum  musculo¬ 
rum  sequentes,  aegrum  praecipue  vexant;  in 
morbo  faciei  nervoso  haec  symptomata  nunquam 
qbservanda  sunt. 

;  •  »'  ’  s  r  •'  i 

Primo  aspectu,  haec  affectio  dolori  cariosis 
dentibus  exorienti  persimilis  videretur,  et  quam¬ 
primum  hic  dolor  faciei  oritur,  tum  ah  aegro, 
tum  a  medico,  saepius  dentium  dolor  vehemen- 
tissimus  censetur,  et  non  raro  sine  ullo  morbi 
levamine  dens  post  dentem  evulsa  est. 

Odontalgia  tamen  multo  saepius  juniores  quam 
seniores  afficere  reperitur ;  haec  affectio  contra, 
eos  provectiore  aetate,  ut  supradictum  est,  prae- 
cipue  adoritur,  etiam  cum  maxillae,  quod  non 
raro  accidit,  omnibus  dentibus  orbatce  fuere. 

Contractiones  praeterea  clonicae  et  abnormes 
quae  in  hac  affectione  frequentissime  adsunt, 
eam  ex  odontalgia  satis  distinguunt. 

b  Dolor 


10 


DE  MORBO 


Dolor  etiam  in  hoc  morbo  nervoso,  eo  cariosis 
dentibus  nato,  multo  acutior  est ;  aliquando  ta¬ 
men  accidit  ut  dentes  supernumerarii  situ  ab¬ 
normi  gingivis  egredientes  sensum  efficiant,  in¬ 
ter  quem  et  hanc  affectionem  nervosam,  proxima 
similitudo  est,  ac  has  dentes,  omnino  inutiles, 
quam  citissime  extrahi  debent. 

Experientia  tamen  docemur,  eos  qui  olim 
dentium  doloribus  obnoxii  fuere,  fere  in  hunc 
dolorem  procliviores  esse. 

Ex  hemicrania  etiam  facile  distinguendum 
est,  nam  in  hoc  morbo  dolor  obtusior  est,  et  ge¬ 
neralis  in  capitis  totum  latus  affectum,  in  illo 
nervi  affecti  ramulos  accurate  consequitur,  ac 
remedia  quae  in  hemicrania  utilissima  reperiun- 
tur,  ad  hanc  affectionem  sublevandam  nihilo  va¬ 
lent. 


DE 

DE  RATIONIBUS  MEDENDI. 

Variis  opinionibus  adducti,  quas  de  natura 
morbi  habuere,  medici  multis  diversis  modis  hanc 
affectionem  levare  conati  sunt :  hi,  acrimoniam 
per  partem  affectam  diffusam,  causam  proximam 
esse  opinati  sunt ;  illi  ad  nervi  ipsius  vel  ejus 
fasciae  morbidam  conditionem,  eam  referre  so¬ 
lent.  Hic  tamen  nobis  confitendum  est,  causas 
veras  hujus  morbi  penitus  in  tenebris  recondi. 

Priorem  sententiam  supradictam  habuit  vir 
celeberrimus  Dr  S.  Fothergill,  ac  multis  ar¬ 
gumentis  hanc  vindicare  conabatur :  ille  extrac¬ 
tum  Conii  maculati,  cujus  usus  in  scirrho  a 
Stoerck  tam  multum  laudatus  est,  primum  ad¬ 
hibuit,  quod  ad  dolores  acutos  solvendos  ab  eo 
haud  parum  valere  dicitur  ;  contra  tamen  hanc 
opinionem  dici  potest,  in  multis  morbo  laboran¬ 
tibus  talem  statum  morbidum  fluidorum  certe 
non  suspicari  posse. 


Emplastra 

Emplastra  cicutae  parti  affectae  imposita,  saepe 
saltem  pro  tempore  doloris  remissionem  dabunt ; 
hoc  modo  cicuta  adhiberi  potest,  si  corpus  debi¬ 
litatus  morbo  diu  perstante,  ejus  internum  usum 
minus  idoneum  reddat* 

Stimulantia  et  vesicatoria  plane  nocent,  et 
praecipue  notandum  est,  omni  irritatione  dolore 
semper  ingravescente,  ut  medicamenta  hujus¬ 
modi  maxima  cura  evitari  debent. 

Antispasmodica  tantum  levamen  pro  tempore 
praebere  videntur,  morbo  post  horum  usum, 
aucta  vi  saepissime  redeunte  :  in  quibusdam  ta¬ 
men  casibus  opium  diu  adhibitum  aliquid  com¬ 
modi  dare  comperitur ;  nausea  tamen  et  vomitus, 
et  diminutio  omnium  secretionum  et  excretio- 
num,  quae  ex  hac  medicina  per  longum  tempus 
adhibita,  fieri  fere  observantur,  efficiunt  ut  non 
omni  aegro  libere  praecipiatur. 

Sanguinis  detractio  per  cucurbitulas  cruentas 
vel  hirudines  parti  admotas,  quibusdam  propo¬ 
sita, 

Sita,  ad  hanc  affectionem  pertinacem  levandam, 
raro  convenit. 

Symptomata  tamen  severitate  aliquando  im¬ 
minuta  sunt,  unguento  hydrargyri  in  corpus 
bene  infricato,  donec  effectus  hydrargyro  pro¬ 
prii,  sese  plane  in  gingivis  ostendunt ;  dein  gin¬ 
givas  teneres  servare  curandum  est,  usque  dum 
'signa  morbi  evanuerunt Aliquod  tamen  dis¬ 
crimen  est,  ne  medicaminum  intermissio  morbi 

recursui  faveat,  quia  statum  debilitatis  inducit, 

% 

quae  saepe  hujus  affectionis  causa  praedisponens 
esse  censeatur. 

Nuperius  in  doloribus  faciei  acutis,  Atropa 
belladonna,  externe  iii  forma  emplastri  parti 
affectae  imposita,  interne  in  forma  grani  dimidii 
pulveris  bis  terve  die  pro  dosi,  plurimum  auxilii 
afferre,  musculorum  actionem  abnormem  com¬ 
pescere,  ac  morbum  gradatim  dimovere  dicitur ; 

in 


*  Vide  bonos  hujus  effectus,  vol.  iii.  ff  Edinburgh  Medi- 
cal  Journal/’  p.  272. 

in  usu  tamen  hujus  medicinae  aeger  spe  sanitatis 
vana  redeuntis,  saepe  decipitur,  nam  artuum 
tremores,  vertigo,  ac  alii  peculiares  sensus  in¬ 
grati,  omnia  quae  aegro  dolores  accumulant,  jam 
pene  intolerabiles,  faciunt  ut  hoc  remedium  ne¬ 
cessario  pro  tempore,  intermittatur  ;  remedio  re¬ 
misso,  iterum  affectionis  recursu  aeger  vexatur. 


Hae  denique  sunt  rationes  medendi  quae  ad 
hanc  affectionem  interpellendam  a  medico  ple¬ 
rumque  propositae  sunt. 

Ii,  contra,  qui  ad  statum  morbidum  nervi  ip¬ 
sius,  vel  ejus  fasciae  affectionem  referre  solent, 
strenue  affirmant,  curationem  vix  aut  ne  vix  ex- 
pectandam  esse  sine  sectione  nervi  affecti. 

Haec  operatio  a  M.  Andry,  claro  Gallico  chi¬ 
rurgo,  primum  proposita  et  perfecta  in  nervo 
affecto  transverse  secando  constat,  qui,  ut  supra  * 
dictus  est,  fere  nervus  infra-orbitalis  vel  superior 
maxillaris  est,  et  in  multis  casibus  ab  eo  narra¬ 
tis,  ad  affectionem  radicitus  dimovendam  mul¬ 
tum  prodesse  dicitur. 


Hac 

Hac  severa  operatione  an  morbus  semper  sa¬ 
nari  potest,  nunc  nobis  considerandum  ;  est  nam 
si  ut  saepenumero  est,  nervi  qui  cum  sese  et  aliis 
in  facie  tam  liberrime  inosculant,  morbum  com¬ 
plectantur,  plane  apparet,  ut  divisio  nervi  tan¬ 
tum  unius  parum  commodi  praebeat,  si  alii  nervi 
simul  morbo  afficiantur  :  hoc  fere  accidere  ob¬ 
servatur,  cum  ea  pars  portionis  durae  septimi 
paris,  vulgo  dicta,  Pes  anserinus,  morbo  laboret ; 
nam  ab  omnibus  confitendum  est,  divisionem 
secundi  rami  quinti  paris  nihil  ad  curationem 
prodesse,  cum  nexus  inter  cerebrum  et  sedem 
irritationis  tali  divisione  non  interpellatur. 

Praeterea,  vi  nervosa  hac  nervi  sectione  peni¬ 
tus  deleta,  paralysis  omnium  musculorum  ad 
quos  nervus  divisus  distributus  est,  exoritur ; 
in  partibus  fortasse  non  male  se  habentibus  sen¬ 
sus  aliquando  deletur,  saepissime  obtunditur. 

Hoc  malum  autem  levissimum  esse  sponte 
discessurum,  neque  medici  auxilium  postulare, 
plurimis  affirmatur. 

Tamen  docuerunt  multa  exempla,  parte  af¬ 
fecta  ad  statum  priorem  redeunto,  ut  aeger  saepe 
recursu  morbi  conflictetur.  Ad  hanc  opinionem 
confirmandam,  exemplum  a  Sauvages  narratum 
haud  parum  tendere.videtur,  ac  nuperiora  non  de¬ 
sunt  :  “  iEgra  ictum  passa  circa  oculi  canthum 
nasalem,  inde  fistulam  contraxit  in  maxilla  su¬ 
periore,  quae  evulsis  tribus  dentibus  anticis  sa¬ 
natus  est ;  verum  siccata  ocyus  fistula,  superve¬ 
nere  convulsiones  dolorificae  saepe  in  hora  nocte 
diuque  recurrentes,  aegra  libere  manducare,  tus¬ 
sire,  nares  emungere  non  potest,  quin  dolores 
atroces  et  spasmodicas  agitationes  faciei  patere¬ 
tur,  ac  multos  modos  curandi  supra  narratos, 
sine  ullo  morbi  levamine,  tentaverat,  celeber 
chirurgus  Mareschal  divisionem  nervi  infra- 
orbitarii  proposuit ;  id  factum  est,  ac  ea  nocte 
aegra  pacate  dormivit,  verum  intra  paucos  dies, 
morbus  recruduit.” 

Haec  quaestio  de  nervi  affecti  divisione,  in 
Lutetia  Parisiorum,  sub  ultimi  finem  seculi  mul¬ 
tum  disputata  est,  ac  multa  argumenta  protulit 

Vieillart, 

Vieillart,  in  dissertatione  cui  titulus,  “  Utrum 
in  pertinacibus  capitis,  et  faciei  doloribus,  ali¬ 
quid  prodesse  possit,  sectio  ramorum  nervi  quin¬ 
ti  paris,”  hanc  operationem  non  ad  sanitatem  re¬ 
ducendam  valuisse,  facultas  Medicinas  sibi  per¬ 
suasum  habebant. 

Absque  tamen  in  arenam  descendendo  nobis 
fateri  oportet,  hanc  operationem  multis  defec¬ 
tibus  obnoxiam  esse,  ac  non  in  omni  casu  pro¬ 
desse  reperietur ;  nam  nervo  sensum  priorem  re¬ 
cuperante,  iterum  forsan  aeger  in  morbum  inci¬ 
dat. 

Ex  multis  exemplis  certe  constat,  divisionem 
nervi  parum  commodi  praebiturum  esse,  ubi  af¬ 
fectio  formam  intermittentis  induit ;  in  casibus 
hujusmodi,  cinchona,  divisis  dosibus  usque  ad 
unciam  per  diem,  exhibita,  utilissimum  remedi¬ 
um  saepissime  reperietur ;  ac  forsan  liquoris  arse- 
nicalis  guttae  tres  vel  quatuor,  ter  quaterve  die 
eadem  ratione  curii  fructu  usurpetur. 


c 

Compressio  nervi  affecti  nuperrime  multum 
laudata  est;  tamen,  cum  exempla  successus  hujus 
practicae  desunt,  tantum  levamen  pro  tempore 
praebere  verisimile  est,  ac,  pressura  sublata,  mor¬ 
bum  iterum  ingravescere *  ** 


Denique  observetur,  ut  cum  morbus  aliis  re¬ 
mediis  pertinaciter  obstitit,  nervi  affecti  divisio 
saepe  ultimum  refugium  praebebit ;  tamen,  ob  se¬ 
veritatem  operationis,  et  mala  saepe  consecu¬ 
tura,  simpliciora  consilia  medendi  tentare  opor¬ 
tet,  priusquam  ad  hoc  recurrimus.  Nunc  mihi 
licebit  simplicissimam  practicam  examini  sub¬ 
jicere,  quae,  ut  ipse  vidi,  dolorem  acutum  miti¬ 
gare,  et  exacerbationum  impetum  haud  parum 
rumpere,  tendit. 

Hic  modus  in  affusione  aquae  egelidae,  parvo 
rivo  ex  quadam  altitudine  in  partem  affectam, 
praecipue  constat,  capite  in  vasem  idoneum  in¬ 
clinato, 


*  Vide  Duval,  opere  cui  titulus,  “  Observations  sur 

f<  quelques  Affections  douloureuses  de  la  Face.” 

clinato :  Cantharus  circa  congium  continens, 
huic  usui  optime  inserviet,  ac  omni  doloris  acces¬ 
sione,  an  potius  cum  accessio  expectanda  sit,  haec 
affusio  nocte  diuque  diligenter  repetenda  sit,  us- 
quedum  tremoribus  dentes  sese  vehementer  fe¬ 
riunt,  ut  frigore  hyemaliincidere  solitum  est. 

Postea  summa  cutis  bene  pannis  crassis  frice- 
tur,  donec  pars  a  frictione  colorem  ruberrimum 
acquireret. 

Reactio  vasorum  superficiei  corporis,  hac  ex¬ 
ercitatione  cutis  prolata,  semper  diligenter  hoc 
modo  excitanda  est,  levatione  symptomatum 
multum  ex  ea  pendente. 

Si  aeger  primo  aquam  gelidam  non  bene  to¬ 
lerare  possit,  aqua  a  gradu  septuagesimo  ad 
octogesimum  calefacta  uti  opus  erit ;  modi  cu¬ 
rationis  supradicti  successu  tamen  maxime  a 
frigore  pendente,  quam  celerrime  temperamen¬ 
tum  usque  ad  punctum  congelationis  minuere 
debemus. 

Postea  tonica  utilissima  reperientur,  quorum 
omnium  cinchona  optima  :  praeparationes  etiam 
ferri,  etiam  summo  commodo  saepissime  exhibe¬ 
antur. 

Hic  modus,  cum  usu  balnei  in  mare  aestate,  et 
balnei  pluvialis  domi  hy eme,  hujus  doloris  cru¬ 
ciantis  reditus  arcere,  et  sanitatem  promittere 
videntur. 

Hic  locum  habeat  exemplum,  in  quo  boni  ef^ 
fectus  frigoris,  modo  supra  narrato,  parti  affectae 
admoti,  plane  apparent ;  alia  in  promptu  sunt, 
quae  tamen,  propter  longitudinem,  narrare  nor* 
oportet. 

Foemina  nupta,  macra,  temperamenti  melan¬ 
cholici,  circiter  quartam  partem  anni  post  par¬ 
tum,  hoc  atroqi  morbo  per  plures  menses  excru¬ 
ciabatur  ;  imprimis  odontalgia  a  chirurgo  suspi¬ 
cabatur,  ac  extractio  duarum  dentium  carie  con¬ 
sumptarum  ab  eo  perfecta  est,  sine  ulla  tamen 
levatione  affectionis ;  tunc  materiem  purulentam 

antro 

antro  maxillari  causam  doloris  esse  recenseba¬ 
tur  ;  tamen  ut  multa  symptomata,  nempe  sensus 
ponderis  et  doloris  obtusi  fere  perpetui  circa  par¬ 
tem  affectam,  mucus  narium  saepe  cum  pure 
commistus,  quibus  docemur  hoc  vere  fieri,  de¬ 
fuerunt,  perforatio  antri  quae  proposita  fuit,  ab 
omnibus  derelicta  est.  Dolor  nunc  acerrimus 
factus  est,  ac  si  ad  verbum  proferendum  vel 
quidpiam  edendum,  maxilla  moveretur,  per  to¬ 
tum  faciei  latus  sinistrum,  praecipue  circa  vici¬ 
nam  masseteris,  convulsionibus  cruciantibus  la¬ 
boravit,  quae  ipsi  vitam  miserrimam  reddiderunt. 
Antispasmodica  parum  commodi  praebuerunt, 
ac  praecipue  opium,  sine  tamen  optato  successu, 
satis  magnis  dosibus  praeceptum  est;  denique 
nulla  solita  remedia  ad  recursum  doloris  inter- 
pellendum  valere,  viderentur. 

Irrigatio  frigida,  modo  jamjam  dicto,  tunc  ad¬ 
hibita  est ;  aqua  imprimis  ad  gradum  septuage¬ 
simum  calefacta,  tertia  die  tamen  ad  tempera¬ 
mentum  frigidissimae  fontis  imminuta,  omnia 
symptomata  brevi  tempore  sedata  sunt,  paroxys¬ 

mi  qui  fere  omni  hora,  nunc  tantum  ter  quater- 
ve  in  die  revertebant,  ac  cum  usu  cinchonae,  et 
tonici  regiminis,  ac  praecipue  balnei  pluvialis, 
denique  penitus  evanuerunt,  ac  aegra  sine  ullo 
recursu  morbi  sane  vixit. 

Hic  morbus  videretur  generis  nervosi,  cujus 
vitia  tam  parum  cognita  sunt,  et  causa  morbi 
abdita;  in  tenebris  densis,  modus  igitur  quo  haec 
ratio  medendi  prosit,  ni  fallor,  parum  certe  in¬ 
tellectus  sit. 

Tamen  fortasse  credi  potest,  ut  nervi  morbo 
relaxati,  roburque  vigorem  participent,  quae 
musculis  vicinis  frigida  affusio  semper  impertiri 
reperitur. 

Ex  analogia  etiam  inter  hanc  affectionem  et 
et  Tetanum,  frigida  affusio,  in  ambobus  morbis 
eodem  modo  prosit ;  nam  in  hac  affectione,  bal¬ 
neum  frigidum  ad  spasmum  relaxandum  utilissi¬ 
mum  remedium  comprobatum  est. 


Praeterea, 

Praeterea,  ut  in  iis  hoc  morbo  faciei  nervoso 
laborantibus,  temperamentum  nervosum,  et  is 
petuliaris  status  systematis  qui  mobilitas  voca¬ 
tur,  fere  observari  potest,  ratio  magis  apparet, 
qua  haec  remedia  roborantia  huic  affectioni  me¬ 
lius  obstant. 

Alii  putant,  nervum  hoc  morbo  pertinaci  cor¬ 
reptum,  sensu  supra  naturam  acuto,  praeditum 
esse,  ac  frigus  modo  jamjam  dicto  adhibitum, 
nervi  affecti  morbosam  sedando  irritationem  re¬ 
cursui  paroxsy morum  adversari,  et  sic  postremo 
hunc  dolorem  atrocem  penitus  arcere. 

Ratio  talis  tamen  iis  qui  aequo  animo  in  hanc 
rem  inquirant,  certe  non  satisfaciet ;  ac  forsan  po  ¬ 
tius  de  peculiari  nervi  ipsius  statu,  non  optime  in¬ 
tellectae,  potissimum  pendeat.  Exemplum  a  Doc- 
tore  Monro,  in  ejus  praelectionibus,  narratum, 
ubi  eruptione  erysipelatosa  in  faciem  apparente, 
affectio  subito  evanuit,  ad  hanc  sententiam  con¬ 
firmandam  haud  parum  tendit :  ac  quam  parum 
verae  causae  morbi  adhuc  cGgnitae  sunt,  plane 

demonstrat,  quia  plerisque  auctoribus  strenue 
affirmatur,  exulcerationem  arte  inductam,  etiam¬ 
si  pro  tempore  dolorem  allevet,  in  summum 
nihil  ad  curationem  valere. 

Haec  demum  sunt  pauca  quae  de  historia  et 
curatione  hujus  affectionis  dicenda  habui ;  et  si 
aliquid  utile,  utcunque  parvum*  in  hoc  brevi  ten¬ 
tamine  protulerim,  suprema  vota  profecto  con- 
sequutus  sum. 


FINIS, 


